Diari Oficial de la Generalitat Valenciana


Sumari del DOGV 5765, del 19-05-2008 (2008/6104)

Informació pública del Programa d'Actuació Integrada del Sector de Sòl Urbanitzable Residencial Picanya Sud del Pla General d'Ordenació Urbana de Picanya.
----------------------------------------------------------------------------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6104


Data del document
:   18-05-2008

Organisme emissor
:   Picanya Sud, SL

Tipus de document
:   Informació Pública

Descriptors 

:   * Picanya
    * pla d'urbanisme
    * empresa privada

Informació pública del Programa d'Actuació Integrada del Sector de Sòl Urbanitzable Residencial Picanya Sud del Pla General d'Ordenació Urbana de Picanya. [2008/6104]  
L'Ajuntament de Picanya, en sessió de 27 de desembre de 2007, va acordar iniciar el procediment per gestió indirecta per al desplegament i l'execució d'un programa d'actuació integrada en un nou sector del sòl urbanitzable residencial, que s'ha denominat Picanya Sud, aprovant en el mateix acte les bases particulars que hauran de regir la programació del sector i el procediment de selecció de l'urbanitzador, ordenand la publicació del corresponent anunci del concurs per a la selecció de l'agent urbanitzador. El dia 30 de gener de 2008, en el Diari Oficial de la Unió Europea número 2008/S20-025720 es va procedir a la informació pública del concurs per a la selecció d'agent urbanitzador del sector del sòl urbanitzable residencial, denominat Picanya Sud. Així mateix, el dia 22 de febrer de 2008, en el Diari Oficial de la Comunitat Valenciana número 5709, es van publicar les bases particulars que regiran el concurs per a l'adjudicació de la gestió indirecta del Programa d'Actuació Integrada del Sector Picanya Sud de sòl urbanitzable residencial de Picanya.  
La mercantil Picanya Sud, SL, amb CIF A32957032, i domicili a estos efectes a l'avinguda dels Esports, número 13, d'Alzira (València), formularà una proposta de programa d'actuació integrada que té com a objecte la urbanització dels terrenys que integren el sector de sòl urbanitzable residencial denominat Picanya Sud, del Pla General d'Ordenació Urbana de Picanya.   
L'alternativa tècnica del programa està integrada bàsicament pel següent: memòria alternativa tècnica, inventari preliminar de construccions, plantacions i instal·lacions existents, pla parcial modificatiu de la classificació de sòl, document justificatiu d'integració territorial, estudi d'impacte ambiental, estudi d'integració paisatgística, estudi acústic, estudi de trànsit, el projecte d'urbanització i la documentació relativa a l'1/1 de l'article 13.6 de la LOTPP.   
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Llei Urbanística Valenciana, se sotmet a informació pública l'esmentada alternativa tècnica pel termini de 45 dies, i es fa constar que el 22 de maig de 2008 quedarà protocol·litzada mitjançant un acta autoritzada pel notari de Torrent, Francisco Moret Martínez, al carrer d'Albocàsser, número 9, baix, telèfon 547 659 742, amb horari d'atenció al públic de 09.00 a 14.00 hores, de dilluns a divendres, i de 17.00 a 19:30, de dilluns a dijous, i se'n dipositarà una còpia a l'Ajuntament de Picanya. Durant l'indicat termini de 45 dies, podrà consultar-se tota la documentació que integra l'alternativa tècnica, tant a l'Ajuntament referit, com a la notaria abans citada en què quede protocol·litzada, on també es podrà obtindre una còpia de l'acta de protocol·lització i formular les al·legacions oportunes.  
Este anunci es publica igualment perquè servisca d'anunci als afectats desconeguts, o a aquells l'adreça dels quals no consta, o consta erròniament en el Registre Cadastral, de conformitat i als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Este edicte ha de tindre la consideració d'edicte.  
Alzira, 18 de maig de 2008.- L'apoderat: Vicente Fontana Enguix.